text: Kvinde fængslet efter knivstikkeri
  11 oktober 2017 kl. 16.08
  Den 43-årige kvinde, der er sigtet for tirsdag at stikke en mand og en kvinde i Byparken i Vejle, er blevet varetægtsfængslet.
  Fire ugers varetægtsfængsling til den 43-årige knivstikker. Det er resultatet af onsdagens grundlovsforhør ved Retten i Kolding, fortæller Sydøstjyllands Politi til TV SYD.
  Sigtelsen lyder på forsøg på manddrab.
  Local Eyes var til stede under efterforskningen. Se mere video på localeyes.dk.
  Under onsdagens retsmøde kom det frem, at den 43-årige gerningskvinde har stukket både den 37-årige kvinde fra Fredericia og den 41-årige mand fra Vejle flere gange i henholdsvis ryggen og armen.
  Episoden i byparken fandt sted i Vejles misbrugsmiljø.
  Kvinden nægter sig skyldig.
  